**PRITARTA**

**Panevėžio rajono savivaldybės tarybos**

**2018 m. gegužės 30 d. sprendimu Nr. T-**

**PANEVĖŽIO R. DEMBAVOS PROGIMNAZIJOS DIREKTORĖS AUŠROS RAIŠIENĖS 2017 METŲ VEIKLOS ATASKAITA**

**I. BENDRA INFORMACIJA APIE MOKYKLOS DIREKTORIŲ IR MOKYKLĄ**

1.1. Mokyklos kontekstinė aplinka (geografinės, kultūrinės, ekonominės ir kt. situacijos įtaka mokyklos veiklai).

Dembavos progimnazija yra priemiestinė mokykla. Patogus susisiekimas su miestu maršrutiniu transportu. Dalis gyventojų dirba mieste, todėl kaip grėsmė išlieka miesto mokyklų trauka. Šalia mokyklos esantis pušynas tinkama edukacinė erdvė, kuria naudojamasi mokinių gamtamokslinei kompetencijai ugdyti. Organizuojant ugdymą netradicinėse aplinkose, ugdant kultūrines, pilietines kompetencijas, bendradarbiaujama su vietos bendruomene, gyvenvietėje įsikūrusiomis įstaigomis: lopšeliu-darželiu „Smalsutis“, biblioteka, Meteorologijos stotimi, UAB „Midenė“, Dembavos medelynu, Lietuvos kariuomenės Krašto apsaugos savanorių pajėgų Vyčio apygardos 5-osios rinktinės kuopa, [Lietuvos kariuomenės Sausumos pajėgų](https://lt.wikipedia.org/wiki/Lietuvos_kariuomen%C4%97s_Sausumos_paj%C4%97gos) Mechanizuotąja pėstininkų brigada „Geležinis Vilkas“.

1.2. Vadybinės veiklos pasiekimai, įsimintini sėkmės atvejai.

Aušra Raišienė, vadybinis darbo stažas 10 m.

Progimnazijos sėkmė – pažanga. Pamokos kokybės tobulinimas. Elektroninės mokymosi aplinkos naudojimas siekiant mokinio pažangos: 2015–2016 m. m. EMA pratybas naudojo 11,8 proc. mokytojų, o 2016–2017 m. m. – 41,2 proc. mokytojų. 2015–2016 m. m. EDUKA klase nesinaudojo nė vienas mokytojas, o 2016–2017 m. m. EDUKA klasę naudojo   
5,9 proc. mokytojų. 21 proc. padaugėjo netradicinėse erdvėse vestų pamokų, 2/3 mokinių pritaikė pamokose įgytas žinias. IKT naudojimas pamokose: 2015–2016 m. m. 45 proc. mokytojų savo pamokose nuolat naudojo informacines technologijas, o 2016–2017 m. m. 90 proc. mokytojų nuolat naudojo informacines technologijas ugdymo turiniui perteikti, grįžtamajam ryšiui gauti. Kvalifikacijos tobulinimo renginiuose (seminaruose, kursuose, mokymuose) įgytų žinių pritaikymas pamokose: 89,5 proc. mokytojų pritaikė kvalifikacijos renginiuose įgytas žinias ugdymo procese naudodami virtualias mokymosi aplinkas, vesdami užsiėmimus netradicinėse edukacinėse erdvėse. 80 proc. mokytojų rengė užduotis, mokinių aukštesniesiems mąstymo gebėjimams ugdyti.   
12,5 proc. mokytojų taikė specialiuosius modulius aukštesniųjų gebėjimų turintiems mokiniams. Diferencijavimo, individualizavimo, suasmeninto mokymosi (remiantis [www.iqesonline.lt](http://www.iqesonline.lt) atliktų mokinių tėvų (globėjų, rūpintojų) ir mokytojų apklausų galutinės ataskaitos duomenimis) vidutinė vertė yra 3,5. Grįžtamojo ryšio apie pamokos kokybę veiksmingumas: didžiausią reikšmę pamokos tobulinimui turėjo kolegialus pamokų stebėjimas ir administracijos ugdomasis konsultavimas. Stipriuosius kolegų stebėtų pamokų aspektus 75 proc. mokytojų pritaikė savo pamokose. 80 proc. mokytojų, atsižvelgdami į kolegų ir administracijos rekomendacijas, patobulino pamokas. Mokytojams pamokose naudojant elektronines mokymosi aplinkas 43 proc. mokinių padidėjo mokymosi motyvacija. 100 proc. mokytojų kartu su mokiniais kartą per 3 mėnesius įsivertina pamokos kokybę.

Progimnazijos bendradarbiavimas su tėvais (globėjais, rūpintojais), skatinant tėvus (globėjus, rūpintojus) padėti vaikui mokytis. 2016–2017 m. m. atlikta tėvų (globėjų, rūpintojų) apklausa per IQES online sistemą ir tyrimas „Namų darbų įtaka mokinių pasiekimams“ rodo, kad daugiau negu 85 proc. mokinių tėvų (globėjų, rūpintojų) įvairiomis formomis ir būdais dalyvauja ugdymo procese. Tai teigiamai veikia mokinių mokymosi rezultatus – 35 proc. mokinių pagerėjo psichologinė būsena, sustiprėjo pasitikėjimas savimi. Du kartus per metus 100 proc. vyksta trišaliai (mokytojų-mokinių-tėvų) susitikimai. Mokytojų iniciatyva teikta paraiška dalyvauti atrankoje Gedimino pilies bokšto vėliavai gauti.

Psichologinės pagalbos teikimas progimnazijoje. Nuo 2018 m. rugsėjo 1 d. pagal Specialiosios pedagogikos ir psichologijos centro projektą „Saugios aplinkos mokykloje kūrimas II“ (finansuojamas ES lėšomis) dirbs psichologas, vienuolikai mėnesių įdarbintas SPPC.

1.3. Darbuotojai:

|  |  |  |
| --- | --- | --- |
| Eil. Nr. |  | 2017-12-31 |
| 1. | Bendras darbuotojų skaičius | 34 |
| 2. | Pedagoginių darbuotojų skaičius: | 22 |
|  | vadovai | 2 |
|  | mokytojai (pagrindinės pareigos) | 13 |
|  | mokytojai (nepagrindinės pareigos) | 4 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 3 |
| 3. | Atestuotų pedagoginių darbuotojų skaičius: | 22 |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 5 |
|  | turinčių vyresniojo mokytojo kvalifikacinę kategoriją | 15 |
|  | turinčių mokytojo kvalifikacinę kategoriją | 2 |
| 4. | Neatestuotų pedagoginių darbuotojų skaičius | - |

1.4. 2017 metų veiklos plano įgyvendinimas.

Tikslo „Siekti mokymo(si) kokybės, gerinant mokinių pasiekimus“, įgyvendinimas. Gerinant pamokos kokybę, įgyvendinamas kolegialaus mokymosi modelis „Kolega – kolegai“:   
100 proc. mokytojų stebėjo ir išanalizavo po 2 kolegų pamokas. 100 proc. mokinių patobulino bendrąsias kompetencijas pamokose, vestose netradicinėse erdvėse. 38 tokias pamokas vedė   
50 proc. mokytojų. Įgyvendinamos projekto „Mokinių akademinių gebėjimų pažinimo ir jų ugdymo kokybės plėtra“ veiklos: atpažįstant ir ugdant gabius mokinius per įvairias ugdomąsias veiklas bendradarbiaujama su Specialiosios pedagogikos ir psichologijos centru, pradinio ugdymo ir matematikos mokytojai dalyvavo 6 ir 9 dienų kvalifikacijos tobulinimo renginiuose, pateikė ataskaitas-pasiūlymus Specialiosios pedagogikos ir psichologijos centrui dėl lietuvių kalbos ir literatūros, matematikos, gamtamokslinių dalykų specialiųjų modulių aukštesniųjų gebėjimų turintiems vaikams tobulinimo, atliktas gabių mokinių atpažinimo testas, specialiuosius modulius mokytojai išbandė su 19 mokinių. Progimnazijos mokiniai dalyvavo visuose Švietimo, kultūros ir sporto skyriaus organizuotose olimpiadose ir konkursuose, sporto varžybose. Įgyvendintas projektas „Neformaliojo vaikų švietimo paslaugų plėtra“: 96 proc. 1–8 kl. mokinių dalyvavo edukacinėse programose. Mokiniai sukūrė projekto veiklas apibendrinantį kūrybinį darbą.

Tikslo „Stiprinti mokinių tėvų (globėjų, rūpintojų) dalyvavimą progimnazijos valdyme“, įgyvendinimas. Efektyvesnis mokytojo, klasės vadovo, pagalbos mokiniui specialistų, tėvų (globėjų, rūpintojų) bendravimas ir bendradarbiavimas, ugdant mokinių bendrąsias kompetencijas. Organizuota bendrų klasės mokinių, tėvų (globėjų, rūpintojų), mokytojų bei pagalbos mokiniui specialistų susirinkimų, diskusijų mokinių individualios pažangos bei kompetencijų ugdymo klausimais (1–5 klasėse įvyko po du tėvų (globėjų, rūpintojų) susirinkimus, dalyvavo 98 proc. tėvų (globėjų, rūpintojų), 6–8 klasėse vyko po vieną tėvų (globėjų, rūpintojų) susirinkimą, dalyvavo 80,5 proc. tėvų (globėjų, rūpintojų)). Tėvai (globėjai, rūpintojai) organizavo Kalėdinį renginį (3 kl.), folklorinių šokių ir žaidimų popietę (3 kl.), vedė kūno kultūros, lietuvių kalbos ir literatūros, matematikos pamokas (2 kl.), keturi tėvai organizavo veiklas Karjeros ir progimnazijos dienos renginyje, 8 kl. mokinio mama suorganizavo diskoteką vyresniųjų klasių mokiniams. Įgyvendintos tėvų iniciatyvos: 1 kl. mokiniai lankėsi UAB „Dembavos medelynas“,   
1–4 kl. mokiniai aplankė kino filmą, 8 kl. mokiniai vyko į Lietuvos Respublikos Seimą. Su   
1–4 klasių mokinių tėvų (globėjų, rūpintojų) grupe įgyvendinta tėvų (globėjų, rūpintojų) švietimo programa „STEP – augu, kad augtume kartu“. Mokinių tėvai (globėjai, rūpintojai) įtraukti į progimnazijos valdymą: į Strateginio plano rengimo ir įgyvendinimo grupę įsitraukė 16 mokinių tėvų (iš kiekvienos klasės po 2 tėvų (globėjų, rūpintojų) atstovus), kiekvienoje metinio veiklos plano rengimo ir įgyvendinimo darbo grupėse dalyvauja po 1 mokinių tėvų (globėjų, rūpintojų) atstovą. Plėtojami progimnazijos bendruomenės ir socialinių partnerių ryšiai, parengti ir įgyvendinami bendri projektai (programos): tęstinis projektas „Draugystės ratas“ ir „Fizinis aktyvumas 3-oje klasėje“, progimnazijos ir Dembavos lopšelio-darželio „Smalsutis“ bendradarbiavimo planas.

Tikslo „Stiprinti progimnazijos bendruomenės narių bendradarbiavimą, puoselėjant vertybines nuostatas“, įgyvendinimas. Puoselėjama tapatumo su progimnazija nuostata: progimnazijai reprezentuoti, visiems proginiams kitų įstaigų (organizacijų, socialinių partnerių) sveikinimams, padėkoms naudojami tik mokinių darbai. Stiprinamas mokinių saugumo progimnazijoje jausmas, pasitikėjimas savimi, gyvenimo įgūdžių ugdymas: 100 proc. 1–4 kl. mokinių įtraukti į prevencinių programų veiklas, parengtas Pozityvaus mokinių elgesio skatinimo modelis.

1.5. Veiklos kokybės įsivertinimas.

Įsivertinimo metu nustatyti stiprieji veiklos aspektai: diferencijavimas, individualizavimas, suasmeninimas.

Įsivertinimo metu nustatytas silpnasis veiklos aspektas – įvairovė.

Tobulintini veiklos aspektai: aktyvaus mokymosi metodų taikymas, ugdymosi formų ir būdų, skatinančių mokėjimo mokytis kompetencijos ugdymas, tyrinėjimo, naudojimosi šaltiniais, teorinių žinių praktinis taikymas; pamokų organizavimas kitose mokyklos erdvėse, bibliotekoje, išorės netradicinėse erdvėse.

**II. MOKINIAI**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Ikimokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2016-09-01 | - | 57 | 55 | - | - | 112 | 36 |
| 2017-09-01 | - | 64 | 56 | - | - | 120 | 33 |

2.2. Mokinių lankomumas:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Mokslo metai | Vidutiniškai 1 mokinys per mokslo metus praleido iš viso pamokų | | | | | Vidutiniškai 1 mokinys per mokslo metus praleido pamokų dėl nepateisinamų priežasčių | | | | |
| Vidut. | 1–4 kl. | 5–8 kl. | 9–10 kl. | 11–12 kl. | Vidut. | 1–4 kl. | 5–8 kl. | 9–10 kl. | 11–12 kl. |
| 2015–2016 | 41,9 | 25,1 | 58,6 | - | - | 1,0 | 0,1 | 1,9 | - | - |
| 2016–2017 | 63,9 | 52,1 | 75,6 | - | - | 0,5 | 0 | 0,9 | - | - |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 18 | 15 proc. |
| Socialinės rizikos šeimos | - | - |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| - | - |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 18 | 15 proc. |

2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 110 | 86 mokiniai – 78,3 proc. | 46 mokiniai – 41,7 proc. |

2.7. Olimpiados, konkursai ir kiti renginiai:

|  |  |  |  |  |  |  |  |
| --- | --- | --- | --- | --- | --- | --- | --- |
| Rajono | | Regiono | | Šalies | | Tarptautiniai | |
| Dalyva-vusių  mokinių  skaičius | Prizi-ninkų/  laureatų skaičius | Dalyva-vusių  mokinių  skaičius | Prizi-ninkų/  laureatų skaičius | Dalyva-  vusių  mokinių  skaičius | Prizi-  ninkų/  laureatų skaičius | Dalyva-  vusių  mokinių  skaičius | Prizi-ninkų/  laureatų skaičius |
| 86 | 72 | 32 | 26 | 102 | 39 | 53 | 7 |

2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 6 | 11 | 3 |
| Dalyvavusių mokinių skaičius | 62 | 118 | 96 |
| Proc. nuo bendro mokinių skaičiaus | 51,7 proc. | 98,3 proc. | 80,0 proc. |

2.9. Mokiniai, turintieji specialiųjų ugdymosi poreikių:

|  |  |  |  |
| --- | --- | --- | --- |
| Skaičius mokykloje | Proc. nuo mokinių skaičiaus | | |
| 33 | Didelių poreikių | Vidutinių poreikių | Nedidelių poreikių |
| **-** | 7 mokiniai – 21,2 proc. | 26 mokiniai – 78,8 proc. |

**III. INFORMACIJA APIE MOKINIŲ VEIKLOS REZULTATUS**

Nacionalinių mokinių mokymosi pasiekimų rezultatai 2016–2017 m. m. 4 kl., 6 kl.,   
8 kl. visų (išskyrus 8 kl. matematikos ir skaitymo) yra aukštesni už šalies nacionalinių mokinių mokymosi pasiekimų vidurkius.

Prizinės vietos olimpiadose, konkursuose, kituose renginiuose: 83,7 proc. dalyvavusių mokinių rajono olimpiadose, konkursuose, kituose renginiuose užėmė prizines vietas. 81,25 proc. dalyvavusių mokinių regiono olimpiadose, konkursuose, kituose renginiuose užėmė prizines vietas. 38,2 proc. dalyvavusių mokinių šalies olimpiadose, konkursuose, kituose renginiuose užėmė prizines vietas. 13,2 proc. dalyvavusių mokinių tarptautinėse olimpiadose, konkursuose, kituose renginiuose užėmė prizines vietas.

2016–2017 m. m. visi mokiniai baigė 100 proc. pažangumu.

100 proc. mokinių integruotose pamokose-išvykose patobulino bendrąsias kompetencijas.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai 2017 m.: aktyvių mokymo(si) metodų taikymas pamokose ir neformaliojo vaikų švietimo veikloje, mokinių aukštesniųjų mąstymo gebėjimų ugdymas.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai). 18 mokytojų įgyvendino projektus (81,8 proc.). Rajono spaudoje publikuoti 8 straipsniai, 19 progimnazijos veiklos sklaidos žinučių; šalies spaudoje – 18 straipsnių, 13 progimnazijos veiklos sklaidos žinučių. Seminarus vedė 3 mokytojai   
(13,6 proc.), rajone profesine patirtimi dalijosi 8 mokytojai (36,4 proc.), šalyje profesine patirtimi dalijosi 4 mokytojai (18,2 proc.).

**V. FINANSAVIMAS**

Biudžeto lėšų užtenka tik minimaliems progimnazijos poreikiams tenkinti. Lėšos, skirtos ugdymo planui įgyvendinti: 2017 m. darbo užmokestis pedagogams skaičiuotas pagal vidutinį koeficientą, vadovėliams, metodinei literatūrai ir mokymo priemonėms – 9 400,00 Eur, pedagogų kvalifikacijai – 382,00 Eur, mokinių pažintinei veiklai ir kitoms paslaugoms (internetinė svetainė) – 403,00 Eur. 2 proc. GPM lėšos: 2017 m. pradžioje (likutis) 2 768,00 Eur, gauta   
832,00 Eur, likutis metų pabaigoje 2 745,00 Eur. Išleista 855,00 Eur: mokiniams skatinti, edukacinėms programoms įgyvendinti, mokytojų kvalifikaciniams renginiams organizuoti. Progimnazijos spec. lėšų likutis metų pradžioje 3 474,00 Eur, gauta už sporto salės nuomą   
3 743,00 Eur, likutis metų pabaigoje 1 992,00 Eur. Išleista 5 225,00 Eur mokykliniams baldams įsigyti, langų užtamsinimui įrengti, IKT priemonių priežiūrai.

**VI. PROBLEMOS, SUSIJUSIOS SU ĮSTAIGOS VEIKLA, IR DIREKTORIAUS SIŪLOMI JŲ SPRENDIMO BŪDAI**

Ugdymo proceso modernizavimas. Mokykla negali dalyvauti modernizavimo projektuose, nes neatitinka dalies kriterijų, nurodytų paraiškose. Sprendimo būdai: reikalinga Savivaldybės tarybos finansinė parama technologijų kabinetų, bibliotekos, valgyklos, aktų salės moderniai įrangai įsigyti bei 80 proc. kabinetų materialinei bazei atnaujinti.

Sporto aikštyno įrengimas arba krepšinio aikštelės atnaujinimas (modernizavimas). Progimnazija yra parengusi sąmatą (apie 35 000 Eur) krepšinio aikštelei atnaujinti, tačiau paraiškų teikti projektinėms lėšoms gauti negali, nes neatitinka mokinių skaičiaus kriterijaus, nurodomo paraiškose.

Dėl užsitęsusių pastato rekonstrukcijos darbų sunku planuoti lėšas patalpų remonto darbams, vidaus ir išorės erdvėms atnaujinti. Sprendimas: Vietinio ūkio skyriaus ir progimnazijos administracijos veiksmingas komunikavimas planuojant progimnazijos remonto darbus ir lėšas bei atliekant vykdomų rekonstrukcijos darbų priežiūrą.

Mokyklos direktorė Aušra Raišienė

Progimnazijos tarybos

2018 m. balandžio 9 d. posėdžio protokolas Nr. 2

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus